**ამბროლაურის მუნიციპალიტეტის მეორე მოწვევის საკრებულოს**

**მეოცე რიგგარეშე სხდომის**

**ო ქ მ ი №17**

*ქ. ამბროლაური, ბრატისლავა რაჭის ქ. N11 25 აგვისტო 2022 წელი.*

ამბროლაურის მუნიციპალიტეტის მეორე მოწვევის საკრებულოს მეოცე რიგგარეშე სხდომა მოწვეულ იქნა ამბროლაურის მუნიციპალიტეტის საკრებულოს 2017 წლის 14 ნოემბრის N01 დადგენილების - ,,ამბროლაურის მუნიციპალიტეტის საკრებულოს რეგლამენტის“ მე-20 მუხლის პირველი პუნქტის, 2022 წლის 19 აგვისტოს ამბროლაურის მუნიციპალიტეტის მერის, ზვიად მხეიძის N:76-762223145 წერილის (რეგისტრაციის ნომრით N:12-772223315-77 თარიღი 19.08.2022წ.) და ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის 2022 წლის 22 აგვისტოს N:ბ77.7722234001 ბრძანების შესაბამისად.

სხდომას ესწრებოდა საკრებულოს სრული და სიითი შემადგენლობიდან (30 წევრიდან) 21 წევრი: ასლან საგანელიძე, დავით გოგსაძე, პაატა მაჭანკალაძე, ბაქარ ბაკურაძე, თენგიზ გელოვნიშვილი, ელიზბარ კობახიძე, სიმონი ჭელიძე, მერაბი ჩიტალაძე, ამირან ლომთაძე, სოსო ჭელიძე, ლევან ჯმუხაძე, ელევნორა ბედენაშვილი, ბექა ოშხერელი, მაია კაციტაძე, ნათია მარგველიძე, ესმა მაისაშვილი, გიორგი მურუსიძე, დავით მიქიაშვილი, ბაკურ სანთელაძე, ნინო ჯოხაძე, ანა გურგენიძე. აგრეთვე სხდომას ესწრებოდა ამბროლაურის მუნიციპალიტეტის მერი ზვიად მხეიძე, ამბროლაურის მუნიციპალიტეტის მერიის საფინანსო სამსახურის უფროსი ბეჟან კობახიძე, ამბროლაურის მუნიციპალიტეტის მერიის სოციალური და ჯანდაცვის სამსახურის უფროსი მერაბ გეწაძე, მერიის ეკონომიკისა და ქონების მართვის სამსახურის ქონების მართვის განყოფილების უფროსის დავით დავითულიანი, გაზეთის ,,ამბროლაურის მოამბე“ რედაქტორი დალი დარახველიძე.

სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

ასლან საგანელიძე მიესალმა სხდომის დამსწრე წევრებს, მოწვეულ სტუმრებს, მადლობა მოუხადა საკრებულოს წევრებს მობრძანებისთვის და აღნიშნა, რომ თანხასთან კავშირში არ უნდა იყოს დეპუტატების სხდომებზე დასწრება, არ უნდა შეიქმნას ქვორუმის პრობლემა საკრებულოს კომისიის და საკრებულოს სხდომებზე, ამ საკითხზე დამატებით გაფრთხილება არ უნდა გახდეს საჭირო.

ასლან საგანელიძემ დადასტურა ქვორუმის არსებობა, დასამტკიცებლად საკრებულოს წარუდგინა

დ ღ ი ს წ ე ს რ ი გ ი

1. „ამბროლაურის მუნიციპალიტეტში რეგისტრირებული მოსახლეობის სამედიცინო მომსახურების პროგრამისა და მიზნობრივი დახმარების გაცემის წესის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N19 დადგენილებაში ცვლილების შეტანის თაობაზე"

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი მერაბ გეწაძე - ამბროლაურის მუნიციპალიტეტის მერიის პირველადი სტრუქტურული ერთეულის, სოციალური და ჯანდაცვის სამსახურის უფროსი*

1. ,,ამბროლაურის მუნიციპალიტეტში რეგისტრირებული და მუდმივად მცხოვრები პირის სტატუსის მქონე მოქალაქეთა სოციალური დაცვის პროგრამისა და ბენეფიტის გაცემის წესის დამტკიცების შესახებ’’ ამბროლაურის მუნიციპალიტეტის საკრებულოს 2021 წლის 16 დეკემბრის N18 დადგენილებაში ცვლილების შეტანის თაობაზე’’

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი მერაბ გეწაძე - ამბროლაურის მუნიციპალიტეტის მერიის პირველადი სტრუქტურული ერთეულის, სოციალური და ჯანდაცვის სამსახურის უფროსი*

1. „ამბროლაურის მუნიციპალიტეტის საკრებულოსა და მერიაში შრომითი ხელშეკრულებით დასაქმებულ პირთა რაოდენობისა და მათი თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N99 განკარგულებაში ცვლილების შეტანის თაობაზე

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი ალეკო ქურციკიძე - ამბროლაურის მუნიციპალიტეტის მერიის პირველადი სტრუქტურული ერთეულის, არქიტექტურული ზედამხედველობის სამსახურის უფროსი*

1. „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი ბეჟან კობახიძე - ამბროლაურის მუნიციპალიტეტის მერიის პირველადი სტრუქტურული ერთეულის, საფინანსო სამსახურის უფროსი*

1. „ამბროლაურის მუნიციპალიტეტის ქონების საპრივატიზაციო ობიექტების ნუსხის დამტკიცების შესახებ“ ამბროლაურის მუნიციპალიტეტის საკრებულოს 2018 წლის 28 თებერვლის N24 განკარგულებაში ცვლილების შეტანის თაობაზე“

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის, ეკონომიკისა და ქონების მართვის სამსახურის უფროსი*

1. ,,ამბროლაურის მუნიციპალიტეტის ქონების პრივატიზაციის გეგმის დამტკიცების შესახებ“ ამბროლაურის მუნიციპალიტეტის საკრებულოს 2018 წლის 28 თებერვლის N25 განკარგულებაში ცვლილების შეტანის შესახებ’’

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის, ეკონომიკისა და ქონების მართვის სამსახურის უფროსი*

1. ,,ამბროლაურის მუნიციპალიტეტის საკრებულოს 2021 წლის 24 ნოემბრის N80 განკარგულებაში ტექნიკური შეცდომის გასწორების შესახებ

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის, ეკონომიკისა და ქონების მართვის სამსახურის უფროსი*

1. ,,ქალაქ ამბროლაურის მუნიციპალიტეტის მერიასა და სახალხო უნივერსიტეტთა გერმანული ასოციაციის საქართველოს ფილიალის, „თბილისის პროექტთა ბიურო“-ს შორის 2016 წლის 12 ივლისს გაფორმებული N2 სარგებლობის უფლებით გადაცემის ხელშეკრულების ერთი წლის ვადით გაგრძელებაზე ამბროლაურის მუნიციპალიტეტის მერისათვის თანხმობის მიცემის შესახებ

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის, ეკონომიკისა და ქონების მართვის სამსახურის უფროსი*

კენჭისყრის შედეგად მომხრე:22; წინააღმდეგი: არცერთი, დამტკიცდა დღის წესრიგი.

ამირან ლომთაძემ აღნიშნა, რომ მეშვიდე საკითხის სახელწოდება საჭიროებს შეცვლას, პროექტის სახელწოდება უნდა იყოს საწყის განკარგულებაში ცვლილების შეტანა.

1. **მოისმინეს:** ამბროლაურის მუნიციპალიტეტის მერიის სოციალური და ჯანდაცვის სამსახურის უფროსის მერაბ გეწაძის მოხსენება „ამბროლაურის მუნიციპალიტეტში რეგისტრირებული მოსახლეობის სამედიცინო მომსახურების პროგრამისა და მიზნობრივი დახმარების გაცემის წესის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N19 დადგენილებაში ცვლილების შეტანის თაობაზე"

*პროექტი თან ერთვის*

მერაბ გეწაძემ განმარტა, რომ ბენეფიციარის და ოჯახის ექიმის მომართვის საფუძველზე განხორციელდება პროგრამაში ცვლილება, ერთობლივი მსჯელობის შედეგად მომზადდა პროექტი. მან აღნიშნა, რომ პროგრამაში არსებული თანხები უცვლელი რჩება, ემატება ერთი ახალი კვლევა, რომლის დაფინანსება განისაზღვრება 800-1500 ლარით, დღემდე ამ საჭიროებით მომართვის შემთხვევა არ ყოფილა, სამომავლოდ უნდა გადაიხედოს პროგრამა და ახალი საჭიროების შესაბამისად მომზადდეს შეცვლილი სახით.

ასლან საგანელიძემ და ელევნორა ბედენაშვილმა მადლიერება გამოხატეს ამ პროექტის მომზადებისთვის. ელევნორა ბედენაშვილმა განმარტება გააკეთა ბენეფიციარის მდგომარეობაზე, როგორც ოჯახის ექიმმა და ზოგადად დაავადებაზე, კიდევ ერთხელ მადლობა გადაუხადა ყველას ბენეფიციარის თანაგრძნობისთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა „ამბროლაურის მუნიციპალიტეტში რეგისტრირებული მოსახლეობის სამედიცინო მომსახურების პროგრამისა და მიზნობრივი დახმარების გაცემის წესის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N19 დადგენილებაში ცვლილების შეტანის თაობაზე" დადგენილების დამტკიცების საკითხს.

კენჭის ყრის შედეგად მომხრე:21; წინააღმდეგი: არცერთი;

**გადაწყვიტეს:** დამტკიცდეს „ამბროლაურის მუნიციპალიტეტში რეგისტრირებული მოსახლეობის სამედიცინო მომსახურების პროგრამისა და მიზნობრივი დახმარების გაცემის წესის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N19 დადგენილებაში ცვლილების შეტანის თაობაზე’ დადგენილება.

1. **მოისმინეს:** ამბროლაურის მუნიციპალიტეტის მერიის სოციალური და ჯანდაცვის სამსახურის უფროსის მერაბ გეწაძის მოხსენება ,,ამბროლაურის მუნიციპალიტეტში რეგისტრირებული და მუდმივად მცხოვრები პირის სტატუსის მქონე მოქალაქეთა სოციალური დაცვის პროგრამისა და ბენეფიტის გაცემის წესის დამტკიცების შესახებ’’ ამბროლაურის მუნიციპალიტეტის საკრებულოს 2021 წლის 16 დეკემბრის N18 დადგენილებაში ცვლილების შეტანის თაობაზე’’

*პროექტი თან ერთვის*

მერაბ გეწაძემ აღნიშნა, რომ წარმოდგენილი ცვლილება ერთ-ერთი საჭირო, სავალდებულო და სასიამოვნო ცვლილებაა, დიალიზით მოსარგებლე ბენეფიციარებს უჭირდათ გადაადგილება და ექმნებოდათ პრობლემები, დიდი ძალისხმევის შედეგად გაიხსნა ამბროლაურში დიალიზის ცენტრი, თუმცა დაფინანსება არ გაუქმდება, შენარჩუნდება, გაიყოფა ორ ნაწილად და დაფინანსება განსხვავებული იქნება. მან სრულად წარუდგინა ცვლილება საკრებულოს და აღნიშნა, რომ ეს მათვის დახმარება იქნება, რადგან რთულ პროცესებს გადიან.

ასლან საგანელიძემ მადლიერება გამოხატა პროგრამის ცვლილებაზე და ბენეფიციართა დახმარებაზე, მათ ჯანმრთელობა უსურვა და აღნიშნა, რომ რთულია მათი მდგომარეობა.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ,,ამბროლაურის მუნიციპალიტეტში რეგისტრირებული და მუდმივად მცხოვრები პირის სტატუსის მქონე მოქალაქეთა სოციალური დაცვის პროგრამისა და ბენეფიტის გაცემის წესის დამტკიცების შესახებ’’ ამბროლაურის მუნიციპალიტეტის საკრებულოს 2021 წლის 16 დეკემბრის N18 დადგენილებაში ცვლილების შეტანის თაობაზე’’ დადგენილების დამტკიცების საკითხს.

კენჭის ყრის შედეგად მომხრე:21; წინააღმდეგი: არცერთი;

**გადაწყვიტეს:** დამტკიცდეს ,,ამბროლაურის მუნიციპალიტეტში რეგისტრირებული და მუდმივად მცხოვრები პირის სტატუსის მქონე მოქალაქეთა სოციალური დაცვის პროგრამისა და ბენეფიტის გაცემის წესის დამტკიცების შესახებ’’ ამბროლაურის მუნიციპალიტეტის საკრებულოს 2021 წლის 16 დეკემბრის N18 დადგენილებაში ცვლილების შეტანის თაობაზე’’ დადგენილება.

1. **მოისმინეს:** ამბროლაურის მუნიციპალიტეტის მერის ზვიად მხეიძის მოხსენება „ამბროლაურის მუნიციპალიტეტის საკრებულოსა და მერიაში შრომითი ხელშეკრულებით დასაქმებულ პირთა რაოდენობისა და მათი თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N99 განკარგულებაში ცვლილების შეტანის თაობაზე

*პროექტი თან ერთვის*

ზვიად მხეიძე მიესალმა საკრებულოს წევრებს და განმარტა, რომ ზედამხედველობის სამსახურში იყო ხელშეკრულება, ამ სამსახურს დიდი შრომა, ტვირთი და პასუხისმგებლობა აქვს, შეირჩა ადგილობრივი კადრი, რომელსაც დიდი გამოცდილება აქვს და ბევრი ფუნქცია დაეკისრა, სამსახური გაძლიერდება, მოუწევს დიდი შრომა და მისი ანაზღაურებას გაიზარდა.

ზვიად მხეიძე მიესალმა საკრებულოს წევრებს და განმარტა, რომ ნიშნული ცვლილება ითვალისწინებს არქიტექტურისა და ზედამხედველობის სამსახურში შრომითი ხელშეკრულებით აყვანილი პირის შრომის ანაზღაურების გაზრდას იმის გათვალისწინებით, რომ მათ დიდი დატვირთვა აქვთ და ბევრი ფუნქცია დაეკისრათ.

ამირან ლომთაძემ აღნიშნა, რომ 770 ლარი რომ დაბალი ხელფასია და უნდა გაიზარდოს უდაოა, თუმცა ეს საკითხი ინდივიდუალური მიდგომით არ უნდა წყდებოდეს, ამ განკარგულების ცვლილებით, მხოლოდ შტატგარეშე თანამშრომლების ხელფასი რეგულირდება, შტატითაც არის დაბალ ხელფასიანი თანამშრომლები და ეს საკითხები სამომავლოდ უნდა გადაიხედოს, საკითხს მხარს უჭერს ფრაქცია ,,ერთიანი ნაციონალური მოძრაობა“, მაგრამ სამომავლოდ თანაბარი მიდგომებით მოხდეს ამ საკითხის დარეგულირება.

სოსო ჭელიძემ აღნიშნა, რომ იმავე სამსახურში არიან თანამშრომლები, რომელთაც არანაკლები პასუხისმგებლობა და საქმე აკისრიათ და დაბალი ხელფასი აქვთ, რატომ არ იზრდება მათი ხელფასი?

ასლან საგანელიძემ აღნიშნა, რომ თანაბარი მიდგომები მისაღებია, სამომავლოდ ხდება მთავრობის გადაწყვეტილებით 10% მატება და ყველას ხელფასი გაიზრდება, რა თქმა უნდა ყველა თანამშრომელს აკისრია პასუხისმგებლობა, თუ ვინმე არ ასრულებს მოვალეობას მათდამი სხვა ღონისძიება უნდა გატარდეს და არა ხელფასით სხვაობა. იანვრიდან უნდა მოხდეს საკითხის გადახედვა და დარეგულირება.

ზვიად მხეიძემ განმარტა, წინა წლებში პრემირების დროს ყველას თანაბარი პრინციპით ეძლეოდა პრემია, თუმცა უნდა დაინერგოს პრემირების გაცემა შესრულებული სამუშაოს მიხედვით და წასახალისებლად.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა „ამბროლაურის მუნიციპალიტეტის საკრებულოსა და მერიაში შრომითი ხელშეკრულებით დასაქმებულ პირთა რაოდენობისა და მათი თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N99 განკარგულებაში ცვლილების შეტანის თაობაზე განკარგულების დამტკიცების საკითხს.

კენჭის ყრის შედეგად მომხრე:21; წინააღმდეგი: არცერთი;

**გადაწყვიტეს:** დამტკიცდეს „ამბროლაურის მუნიციპალიტეტის საკრებულოსა და მერიაში შრომითი ხელშეკრულებით დასაქმებულ პირთა რაოდენობისა და მათი თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N99 განკარგულებაში ცვლილების შეტანის თაობაზე განკარგულება.

1. **მოისმინეს:** ამბროლაურის მუნიციპალიტეტის მერიის საფინანსო სამსახურის უფროსის ბეჟან კობახიძის მოხსენება „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე

*/პროექტი ოქმს თან ერთვის/*

ბეჟან კობახიძემ განმარტა, რომ ბიუჯეტის ცვლილება გამოიწვია წარმოდგენილმა სოციალურმა და სამედიცინო პროგრამების ცვლილებებმა, პროგრამული ხარჯების მიხედვით თანხობრივად არ არის ცვლილებები წლის ბოლომდე თანხები საკმარისი უნდა იყოს, თუ არა და მოხდება თანხების დამატებაც. მან აღნიშნა, რომ ასევე ცვლილება მოიცავს ტენდერიდან მიღებული ეკონომიით, დარჩენილი თანხების, გადანაწილებას და შიდა მუხლობრივი ცვლილების ასახვას. მან ისაუბრა თუ რა შიდა მუხლობრივ ცვლილებები აისახა.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე დადგენილების დამტკიცების საკითხს.

კენჭის ყრის შედეგად მომხრე:21; წინააღმდეგი: არცერთი;

**გადაწყვიტეს:** დამტკიცებულ „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე დადგენილება.

1. **მოისმინეს:** ამბროლაურის მუნიციპალიტეტის მერიის ეკონომიკისა და ქონების მართვის სამსახურის ქონების მართვის განყოფილების უფროსის დავით დავითულიანის მოხსენება „ამბროლაურის მუნიციპალიტეტის ქონების საპრივატიზაციო ობიექტების ნუსხის დამტკიცების შესახებ“ ამბროლაურის მუნიციპალიტეტის საკრებულოს 2018 წლის 28 თებერვლის N24 განკარგულებაში ცვლილების შეტანის თაობაზე“

*/პროექტი ოქმს თან ერთვის/*

დავით დავითულიანმა საკრებულოს წარუდგინა საპრივატიზებო ნუსხით და გეგმით წარმოდგენილი ძველი და ახალი ობიექტები. განმარტება გააკეთა საპრივატიზებო ობიექტების განკარგვისას სავარაუდო პირობებზე.

სოსო ჭელიძემ დასვა შეკითხვა რატომ უნდა განისაზღვროს ღია კაფეების მოწყობა? ხომ არ არის დაჩქარება მათი განკარგვით? როდესაც სანაპირო მოეწყობა მისი საწყის ღირებულება კიდევ მეტად გაიზრდება და მეტი თანხა გაჩნდება პრივატიზებით ბიუჯეტში.

ზვიად მხეიძემ განმარტა, რომ ვიდრე აუქციონი გამოცხადდება კიდევ შევჯერდებით სააუქციონო პირობებზე, ამავე დროს მიმდინარე პროცესებთან ერთად მოხდება განკარგული მიწის ნაკვეთების ინფრასტრუქტურის მოწყობაც და არა უკვე მოწესრიგებულ ტერიტორიაზე თავიდან დაიწყოს სამუშაეობი, ასევე დაიყო ნაკვეთები 200-200 კვადრატებად, რომ მიცეს ადამიანებს შეძენის შესაძლებლობა, ვისაც შესაძლებლობა ექნება ორ მომიჯნავეს შეიძენს.

ამირან ლომთაძემ დასვა შეკითხვა თუ არის პირობები უკვე მოფიქრებული?, 40-47კვ.მ მიწის ნაკვეთები რა დანიშნულებით განიკარგება? ყველა ობიექტი პირობით განიკარგება თუ არა? მან აღნიშნა, რომ თუ პირობები უნდა შემუშავდეს, მიიღებს მონაწილეობას ამ პროცესში.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა „ამბროლაურის მუნიციპალიტეტის ქონების საპრივატიზაციო ობიექტების ნუსხის დამტკიცების შესახებ“ ამბროლაურის მუნიციპალიტეტის საკრებულოს 2018 წლის 28 თებერვლის N24 განკარგულებაში ცვლილების შეტანის თაობაზე“ განკარგულების მიღების საკითხს.

კენჭის ყრის შედეგად მომხრე:21; წინააღმდეგი: არცერთი;

**გადაწყვიტეს:** მიღებულ იქნეს „ამბროლაურის მუნიციპალიტეტის ქონების საპრივატიზაციო ობიექტების ნუსხის დამტკიცების შესახებ“ ამბროლაურის მუნიციპალიტეტის საკრებულოს 2018 წლის 28 თებერვლის N24 განკარგულებაში ცვლილების შეტანის თაობაზე“ განკარგულება.

1. **მოისმინეს:** ამბროლაურის მუნიციპალიტეტის მერიის ეკონომიკისა და ქონების მართვის სამსახურის ქონების მართვის განყოფილების უფროსის დავით დავითულიანის მოხსენება ,,ამბროლაურის მუნიციპალიტეტის ქონების პრივატიზაციის გეგმის დამტკიცების შესახებ“ ამბროლაურის მუნიციპალიტეტის საკრებულოს 2018 წლის 28 თებერვლის N25 განკარგულებაში ცვლილების შეტანის შესახებ’’

*/პროექტი ოქმს თან ერთვის/*

ასლან საგანელიძემ აღნიშნა, რომ საპრივატიზებო გეგმა მოიცავს იგივე ცვლილებას როგორსაც საპრივატიზებო ნუსხა.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ,,ამბროლაურის მუნიციპალიტეტის ქონების პრივატიზაციის გეგმის დამტკიცების შესახებ“ ამბროლაურის მუნიციპალიტეტის საკრებულოს 2018 წლის 28 თებერვლის N25 განკარგულებაში ცვლილების შეტანის შესახებ’’ განკარგულების მიღების საკითხს.

კენჭის ყრის შედეგად მომხრე:21; წინააღმდეგი: არცერთი;

**გადაწყვიტეს:** მიღებულ იქნეს ,,ამბროლაურის მუნიციპალიტეტის ქონების პრივატიზაციის გეგმის დამტკიცების შესახებ“ ამბროლაურის მუნიციპალიტეტის საკრებულოს 2018 წლის 28 თებერვლის N25 განკარგულებაში ცვლილების შეტანის შესახებ’’ განკარგულება.

1. **მოისმინეს:** ამბროლაურის მუნიციპალიტეტის მერიის ეკონომიკისა და ქონების მართვის სამსახურის ქონების მართვის განყოფილების უფროსის დავით დავითულიანის მოხსენება ,,ამბროლაურის მუნიციპალიტეტის საკრებულოს 2021 წლის 24 ნოემბრის N80 განკარგულებაში ტექნიკური შეცდომის გასწორების შესახებ

*/პროექტი ოქმს თან ერთვის/*

დავით დავითულიანმა განმარტა თუ რა ტექნიკური ხარვეზის გასწორების გამო მოხდა ცვლილების პროექტის მომზადება.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ,,ამბროლაურის მუნიციპალიტეტის საკრებულოს 2021 წლის 24 ნოემბრის N80 განკარგულებაში ტექნიკური შეცდომის გასწორების შესახებ განკარგულების მიღების საკითხს სახელწოდების შესწორებით, კერძოდ სახელწოდება შეიცვალოს და შემდეგი სახით ჩამოყალიბდეს ,,ქალაქ ამბროლაურში კოსტავას ქუჩა N33 მდებარე ამბროლაურის მუნიციპალიტეტის საკუთრებაში არსებული N86.19.21.034.01.500  უძრავი ქონების 293 მ2 ფართობის პირდაპირი განკარგვის წესით, სარგებლობის უფლებით, სასყიდლიანი იჯარის ფორმით, ა(ა)იპ „ფეა თრიის ფაუნდენშენი“-სათვის (ს/ნ:405096364) გადაცემაზე ამბროლაურის მუნიციპალიტეტის მერისათვის თანხმობის მიცემის შესახებ’’ ამბროლაურის მუნიციპალიტეტის საკრებულოს 2021 წლის 24 ნოემბრის N80 განკარგულებაში ცვლილების შეტანის თაობაზე.

კენჭის ყრის შედეგად მომხრე:21; წინააღმდეგი: არცერთი;

**გადაწყვიტეს:** მიღებულ იქნეს შეცვლილი სახელწოდებით ,,ქალაქ ამბროლაურში კოსტავას ქუჩა N33 მდებარე ამბროლაურის მუნიციპალიტეტის საკუთრებაში არსებული N86.19.21.034.01.500  უძრავი ქონების 293 მ2 ფართობის პირდაპირი განკარგვის წესით, სარგებლობის უფლებით, სასყიდლიანი იჯარის ფორმით, ა(ა)იპ „ფეა თრიის ფაუნდენშენი“-სათვის (ს/ნ:405096364) გადაცემაზე ამბროლაურის მუნიციპალიტეტის მერისათვის თანხმობის მიცემის შესახებ’’ ამბროლაურის მუნიციპალიტეტის საკრებულოს 2021 წლის 24 ნოემბრის N80 განკარგულებაში ცვლილების შეტანის თაობაზე განკარგულება.

1. **მოისმინეს:** ამბროლაურის მუნიციპალიტეტის მერიის ეკონომიკისა და ქონების მართვის სამსახურის ქონების მართვის განყოფილების უფროსის დავით დავითულიანის მოხსენება ,,ქალაქ ამბროლაურის მუნიციპალიტეტის მერიასა და სახალხო უნივერსიტეტთა გერმანული ასოციაციის საქართველოს ფილიალის, „თბილისის პროექტთა ბიურო“-ს შორის 2016 წლის 12 ივლისს გაფორმებული N2 სარგებლობის უფლებით გადაცემის ხელშეკრულების ერთი წლის ვადით გაგრძელებაზე ამბროლაურის მუნიციპალიტეტის მერისათვის თანხმობის მიცემის შესახებ

*/პროექტი ოქმს თან ერთვის/*

დავით დავითულიანმა აღნიშნა, რომ 2016 წელს მოხდა მუნიციპალიტეტის საკუთრებაში არსებული შენობის იჯარით, 6 წლის ვადით, გადაცემა „თბილისის პროექტთა ბიურო“-ს, რომელმაც გაარემონტა შენობა, აუდიტს შეაფასებინა ხარჯი, რომელიც დღემდე საიჯარო ქირაში ეთვლებოდა, დარჩენილია თანხის ნაწილი და შესაბამისად მოხდა მეიჯარის განცხადების საფუძველზე იჯარის გაგრძელების საკითხის წარმოდგენა. მუნიციპალიტეტის მიერ კვლავ აუდიტის მიერ შეფასდა, რომ საიჯარო ქირა დღეის მდგომარეობით განსაზღვრულიყო და დარჩენილი თანხის მიხედვით პროექტი მოიცავს ერთი წლის ვადით გადაცემას.

ასლან საგანელიძემ განმარტა რომ მისი სურვილის მიუხედავად მას მხოლოდ, ახალი აუდიტორული შეფასების საფუძველზე ერთი წლის საიჯარო ქირის თანხა აქვს გაწეული სარემონტო ხარჯებიდან.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ,,ქალაქ ამბროლაურის მუნიციპალიტეტის მერიასა და სახალხო უნივერსიტეტთა გერმანული ასოციაციის საქართველოს ფილიალის, „თბილისის პროექტთა ბიურო“-ს შორის 2016 წლის 12 ივლისს გაფორმებული N2 სარგებლობის უფლებით გადაცემის ხელშეკრულების ერთი წლის ვადით გაგრძელებაზე ამბროლაურის მუნიციპალიტეტის მერისათვის თანხმობის მიცემის შესახებ.

კენჭის ყრის შედეგად მომხრე:21; წინააღმდეგი: არცერთი;

**გადაწყვიტეს:** მიღებულ იქნეს ,,ქალაქ ამბროლაურის მუნიციპალიტეტის მერიასა და სახალხო უნივერსიტეტთა გერმანული ასოციაციის საქართველოს ფილიალის, „თბილისის პროექტთა ბიურო“-ს შორის 2016 წლის 12 ივლისს გაფორმებული N2 სარგებლობის უფლებით გადაცემის ხელშეკრულების ერთი წლის ვადით გაგრძელებაზე ამბროლაურის მუნიციპალიტეტის მერისათვის თანხმობის მიცემის შესახებ განკარგულება.

სხდომის დასასრულს საკრებულოს წევრებმა ისაუბრეს ზამთრის სეზონთან დაკავშირებით საშეშე მერქნით მომარაგების საკითხებზე.

საკრებულოს აპარატის უფროსმა რობიზონ ჭელიძე მიესალმა საკრებულოს წევრებს და გააცნო კანონმდებლობით განსაზღვრული საკრებულოს წევრების ამომრჩევლების წინაშე ანგარიშების წარდგენის პროცედურები. თუ რომელმა დეპუტატმა, როდის, სად და როგორი ფორმით უნდა წარადგინონ ანგარიშები.

ბაკურ სანთელაძემ აღნიშნა, ხომ არ სჯობს ჩვენი ანგარიშების წარდგენის ნაცვლად ამომრჩევლებს ის გავაცნოთ თუ რა პოზიციას, რა საკითხებს და რა აზრს, წინადადებებს გამოვხატავთ სხდომებზე.

ასლან საგანელიძემ განმარტა, რომ ქალბატონ დალი დარახველიძესთან ერთად შევჯერდეთ და გაზეთში მოხდეს ინტერვიუს სახით თქვენი პოზიციების წარდგენა, ხოლო კანონმდებლობის შესაბამისად კი ანგარიშები წარვადგინოთ ამომრჩევლებთან.

სხდომის ოქმს სხდომის [აუდიო ჩანაწერი CD დისკზე](file:///C:\Users\teona.ghudumidze\Desktop\2021%20წლის%20საკრებულოს%20ახალის%20მასალები\სხდომის%20ოქმები\საკრებულოს%20სხდომის%20ოქმები\2022%20წლის%20ოქმები\21.04.2022წ..m4a) ჩაწერილი თან ერთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

საკრებულოს თავმჯდომარე: ასლან საგანელიძე